**Om strategiplaner**

En strategiplan bygger på en grundig kortlægning af området og input fra borgere. Den skal udarbejdes i samarbejde mellem borgere og kommune, så der er ejerskab til den - både hos kommunen og hos borgerne. En strategiplan skal være ambitiøs, men også realistisk og realiserbar. Ambitionsniveauet sættes lokalt og tilpasses konteksten og de ressourcer, der er tilstede. Inden I går i gang er her nogle gode råd.

1. **Sammensæt en mindre gruppe, der skal udarbejde planen**

Sørg for at gruppen repræsenterer de forskellige foreninger og fællesskaber i området, så alle er involveret og bliver orienteret.

1. **Definer formålet med planen**

Gør jer klart hvorfor I vil udarbejde en strategiplan?

Hvad er behovet? Hvilken værdi skal strategiplanen skabe?

Søg viden og lad jer inspirere af andre strategiplaner

1. **Definer målgruppen for planen**

Hvem er planen til for?

1. **Definer indhold**

Hvad skal planen indeholde. Derkan indgåmange elementer i en strategiplan, vælg det ud som er relevant for jeres strategiplan.

* En indledning:rammesætning, initiativ og formål
* En introduktion til lokalsamfundet: geografi og afgrænsning + et kort
* Et afsnit ompræmisser, udfordringer og potentialer
* En vision: en retning for fremtiden
* Nogle konkrete indsatsområder
* Et afsnit om organisering
* Et afsnit om kommunikation

1. **Definer form**

Strategiplaner kan have mange former - skal planen være analog eller digital?

Skal den trykkes eller skal den kunne læses på en hjemmeside eller skal man kunne se en film, der fortæller hvilken retning I vil?

Uanset hvilken form I vælger, skal I tænke ind, at planen skal være *dynamisk* i sin natur, så I kan tilpasse den og omstille jer.

1. **Lav en plan for udarbejdelse og formidling**

Lav en plan for udarbejdelsen

Lav en plan for hvordan planen skal formidles

**Find konkrete eksempler på strategiplaner på** [www.landsbyklynger.dk](http://www.landsbyklynger.dk)

**Søskovlandet** **Sjælland** har en strategiplan hvor den røde tråd er grøn, da det gennemgående tema er naturen og tiltag som styrker oplevelser og bevægelse i naturen.

**Rebild Øst** har i deres strategiplan lagt vægt på at visionen understøttes af indsatsområder med konkrete beskrevne handlinger.

**Landet mellem byerne** har valgt at lave en super kort plan, som de har fået trykt og husstandsomdelt.